Universis presentes litteras inspecturis, officialis Lingonensis, salutem in Domino. Noveritis quod, cum discordia seu controversia verteretur inter religiosas dominas seu mulieres abbatissam et conventum monasterii de Vallebaone ex una parte et Aymoninum de Ruppescissa domicellum ex altera, super eo quod dicte religiose asserebant seu dicebant antecessores seu predecessores ipsius Aymonini teneri eisdem religiosis et solvere tenebantur quolibet anno unam aminam per medium frumenti et avene percipiendam, levandam et habendam in decima de Ruppescissa in perpetuum pro anniversario et remedio ipsorum predecessorum animarum in elemosinam, de qua quantitate bladi dictus Aymoninus per quosdam annos seu longum tempus vel longa tempora cessavit solvere et cessare intendebat, ex eo et pro eo quod dicte religiose fidem legitimam sibi non faciebant de predictis. Idcirco notum facimus quod dictis religiosis et Aymo in presencia dilecti et fidelis Johannis Lachomi de Lingonis tabellionis nunc jurati cui quantum infrascripta et maiora loco nostri audienda, recipienda et nobis referenda commisimus et per presentes committimus vicem nos et eidem fidem plenariam adhibemus propter hoc personaliter constitutus, dicens Aymo conscienciam super hoc exonerans et nolens animas dictorum predecessorum suorum in aliquo defiandari, habens, tenens et possidens quandam peciam terre sitam in finagio de Vallebaone in loco dicto come es chevaliers juxta terram liberorum deffuncti Johannis dicti de Higueyo ex una parte et viam publicam per quam itur apud Sanctum Lupum ex altera, prefatam peciam terre dictus Aymoninus, non vi, non dolo ductus nec in aliquo circonventus, sed spontanea voluntate, non coactus predictis religiosis seu monialibus dedit, cessit et concessit, tradit, dat et concedit in perpetuum pro remedio animarum dictarum et ipsius Aymonini bono statu quamdiu vixerit et post decessum ipsius Aymonini uxoris sue et successorum suorum animarum et remedio animarum predictarum. Pro quibus dicte mulieres promiserunt et promitunt sub voco religionis sue dicto Aymonino unam missam singulis annis et in perpetuum prima die jurisdica post festum beati Remigii in capite octobris facere in ecclesia predicta celebrari pro remediis et causis aliis supradictis, se ipsas et successores suas et monasterium ipsorum ad predictam missam perpetuo ibidem celebrandam pariter obligantes. Devestiens se dictus Aymo de predicta pecia terre suo et heredum suorum nomine, et dictas religiosas investivit de eadem, dando eisdem licentiam quod possessionem ejusdem quocumque voluerint per ac accipiant corporalem. Promittens eisdem religiosis cum prestatione juramenti decani donationem ratam habere perpetuo atque firmam et contra eandem de cetero non facere vel venire nec alicui contravenire volenti in aliquo consentire clam, palam, occulte, tacite vel expresse, ymo dictus Aymo dictas mulieres erga omnes et contra omnes legitimam portabit garantiam in omni judicio et extra suis propriis sumptibus et expensis qua garancia si necesse fuerit portanda obligavit et obligat dictus Aymo in manibus dictarum religiosarum se et heredes suos omnia bona sua ac heredum suorum mobilia immobilia, presentia et futura, ubicumque sint et poterint inveniri propter hoc totaliter. Renuncians idem Aymo ex certa sciencia et per juramentum suum jamdictum omni exceptioni doli, fori, mali, vis, metus, lesionis a) omni juris auxilio canonici et civilis et omnibus aliis exceptionibus allegationibus et deffencionibus tam juris quam facti quibuscumque que contra presentes litteras et contenta in eisdem possent obiri dici vel opponi juri que dicenti generalem renunciationem non valere, supponens se dictus Aymo quantum adhuc juridictioni curie Lingonensis sine reclamatione alterius curie seu fori. In cujus rei testimonium ad relacionem dicti jurati nostri qui nobis omnia et singula supradicta retulit esse vera, sigillum curie Lingonensis presentibus litteris duximus apponendum. Datum die jovis post festum nativitatis Domini, anno ejusdem millesimo CCCmo quinquagesimo primo, presentibus Johanne filio dicti Queignet de Brena, Garino filio deffuncti Martini de Ruppescissa et Johanne filio Morelli de Vallebaone, testibus ad premissa vocatis specialiter et rogatiis. [souscription] Johannes Lachoini de Lingonis. Ita est.